F 1

3. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์

ผลิตภัณฑ์หลักของบริษัทคือ กุ้งแช่แข็ง บริษัทมีการผลิตกั้ง และปลาแช่แข็งเช่นกัน
แต่มีปริมาณรวมกันเพียงประมาณร้อยละ 2 ของผลิตภัณฑ์ทั้งหมด ร้อยละ 98
ของผลิตภัณฑ์ของบริษัทจะเป็นกุ้งแช่แข็งซึ่งสามารถแบ่งประเภทตามขบวนการผลิตได้เป็น 4 ชนิด
หลักดังนี้

1.  HEAD-ON,SHELL-ON คือ กุ้งที่อยู่ในสภาพธรรมชาติที่มีหัวเปลือกและหางอยู่ครบ

2.  HEADLESS คือกุ้งที่ถูกเด็ดหัวออก แต่ลำตัวยังมีเปลือกและหางอยู่ครบตามธรรมชาติ

3.  TAIL-ON คือ กุ้งที่เอาหัวและเปลือกออก แต่ยังคงเหลือเปลือกปล้องสุดท้ายที่ติดกับแพนหาง

4.  PEELED เป็นกุ้งที่เอาหัวและเปลือกออกทั้งตัวแล้ว มีทั้งชนิดชักไส้ (DEVEINED) และไม่ชักไส้
    (UNDEVEINED)

กุ้งดังกล่าวทั้ง 4 ชนิด มีทั้งประเภทที่อยู่ในสภาพกุ้งสดแช่แข็ง
และสภาพกุ้งต้มแช่แข็งนอกเหนือจากนี้แล้ว บริษัทยังผลิตกุ้งชุปแป้ง COCKTAIL SHRIMP และกุ้งซูชิ

 ในปี 2544 บริษัทได้เพิ่มกำลังการผลิตประมาณ 40% กำลังการผลิตส่วนที่เพิ่มนี้ บริษัทได้รับการส่งเสริมการลงทุน ซึ่งได้รับสิทธิพิเศษโดยสังเขปดังนี้

1.  ได้รับยกเว้นภาษีเงินได้นิติบุคคลเป็นเวลาแปดปีนับแต่วันที่เริ่มมีรายได้จากการ

ประกอบการธุรกิจส่งเสริม และได้รับลดหย่อนภาษีเงินได้นิติบุคคลในอัตรากึ่งหนึ่งเป็นเวลาห้าปี
หลังจากนั้น

2.  ได้รับยกเว้นอากรขาออกสำหรับผลิตภัณฑ์ส่งออกเป็นเวลาห้าปี นับแต่วันที่ส่งออกครั้งแรก

3.  ได้รับยกเว้นอากรขาเข้าสำหรับเครื่องจักรที่ใช้ในกิจการของบริษัทตามคณะกรรมการ

  พิจารณาอนุมัติ

  บริษัทเริ่มประกอบธุรกิจที่ได้รับการส่งเสริมในเดือน พฤษภาคม 2544

F 2

(2) การตลาดและภาวะการแข่งขัน

(1) ลักษณะการตลาดของผลิตภัณฑ์

  (1) กลยุทธ์ทางการตลาด

บริษัทจะเน้นเรื่องคุณภาพของผลิตภัณฑ์เป็นหลัก เนื่องจากปรัชญาการทำธุรกิจของบริษัทคือ
จำหน่ายสินค้าคุณภาพสูงในราคาอันเหมาะสม บริษัทได้เปรียบกว่าคู่แข่งอื่น ๆ
ในการที่บริษัทมีที่ตั้งโรงงานอยู่ใกล้แหล่งวัตถุดิบ ทั้งที่สงขลา ปัตตานี ระนอง และตราด
ซึ่งทำให้บริษัทสามารถประหยัดค่าขนส่งวัตถุดิบ
อีกทั้งยังได้รับวัตถุดิบที่สดกว่าเนื่องจากไม่เสียเวลาในการขนส่ง
ซึ่งส่งผลให้บริษัทสามารถผลิตสินค้าคุณภาพสูงและจำหน่ายในราคาอันเหมาะสม

นอกจากนี้ บริษัทยังมีผลิตภัณฑ์หลากหลายชนิดและมีความยืดหยุ่นสูง
ทำให้สามารถลดความเสี่ยงอันเกิดจากรสนิยมของผู้บริโภคที่เปลี่ยนไป

ลูกค้ากลุ่มเป้าหมายของบริษัทฯ ยังคงเป็นลูกค้าญี่ปุ่น
เพราะการจำหน่ายให้ลูกค้าญี่ปุ่นจะได้ราคาดีกว่า
ในขณะเดียวกันลูกค้าญี่ปุ่นก็ต้องการสินค้าที่มีคุณภาพดี ซึ่งสอดคล้องกับนโยบายของบริษัทฯ
ส่วนในด้านราคา บริษัทฯ ไม่สามารถกำหนดราคาอย่างตายตัวได้
เพราะอาหารทะเลเป็นสินค้าเกษตรราคาจึงขึ้นลงตามภาวะราคาของสินค้าในตลาดโลก
ซึ่งขึ้นอยู่กับอุปสงค์และอุปทาน

ในการดำเนินนโยบายผลิตสินค้าคุณภาพสูง บริษัทมีต้นทุนในการผลิต และราคาสินค้าที่สูงกว่าผู้ผลิตอื่น
ๆ ซึ่งเป็นข้อจำกัดของบริษัทในการเพิ่มส่วนแบ่งตลาด

(2) การจำหน่ายและช่องทางการจำหน่าย

ด้านการจัดจำหน่าย กว่าร้อยละ 90 ของยอดส่งออกนั้น
บริษัทจะจำหน่ายโดยตรงให้กับผู้นำเข้าหรือโรงงานผลิตอาหารสำเร็จรูปของตลาดในญี่ปุ่น
สหรัฐอเมริกา และยุโรป ส่วนที่เหลือบริษัทจะขายผ่านนายหน้าโดยจ่ายค่าธรรมเนียมในอัตราร้อยละ
0.5-1.0

ภาวะการณ์ด้านการขายของกุ้งแช่แข็งขึ้นอยู่กับปัจจัยต่าง ๆ เช่น ปริมาณวัตถุดิบ
ปริมาณการบริโภคของประชาชน รสนิยมผู้บริโภคที่เปลี่ยนแปลงไป คุณภาพของผลิตภัณฑ์และราคา

(3) ลักษณะของลูกค้า

บริษัทมีลูกค้าประจำอยู่ประมาณ 35 ราย และในปี 2544 บริษัทขายผลิตภัณฑ์ให้แก่ลูกค้ารายใหญ่ 10
ราย ในปริมาณร้อยละ 68 ของยอดจำหน่ายทั้งหมด

F 3

สัดส่วนการขายให้ลูกค้า 10 รายแรก

+----------------+----------------+----------------+-----------------+
| ปี              | 2542           | 2543           | 2544            |
+----------------+----------------+----------------+-----------------+
| สัดส่วน          | 81             | 63             | 68              |
+----------------+----------------+----------------+-----------------+

หมายเหตุ : บริษัทไม่มีการขายให้ลูกค้ารายใดรายหนึ่งในสัดส่วนเกินกว่า 30% ของยอดขาย

ถึงแม้ว่าจำนวนลูกค้าประจำจะมีไม่มากรายนัก บริษัทก็จะไม่ได้รับผลกระทบอย่างรุนแรง
ในกรณีที่บริษัทจะต้องสูญเสียลูกค้ารายหนึ่งรายใด
ทั้งนี้เนื่องจากบริษัทขายผลิตภัณฑ์โดยใช้เครื่องหมายการค้าของตนเอง ซึ่งเป็นที่นิยมของผู้บริโภค
ฉะนั้นหากทางบริษัทต้องสูญเสียลูกค้ารายหนึ่ง ลูกค้ารายอื่นก็จะเสริมช่องว่างในตลาดนั้น
เนื่องจากในที่สุดแล้วผู้บริโภคยังคงต้องการซื้อผลิตภัณฑ์ที่มีเครื่องหมายการค้าของบริษัท

บริษัท และบริษัทย่อย ส่งออกอาหารทะเลแช่แข็งให้ลูกค้าญี่ปุ่นสูงสุดถึงร้อยละ 80 และอีกร้อยละ 8
เป็นของสหรัฐอเมริกา ร้อยละ 10 เป็นตลาดยุโรป ส่วนที่เหลืออีกร้อยละ 2
เป็นการส่งออกไปยังประเทศต่าง ๆ ในเอเซีย (ไม่รวมญี่ปุ่น) และออสเตรเลีย

สัดส่วนการจำหน่ายแยกตามประเทศ (%)

  ----------------- ----------------- ----------------- -----------------
  ประเทศ            2542              2543              2544

  ญี่ปุ่น               72                70                80

  สหรัฐอเมริกา        16                20                8

  ยุโรป              7                 7                 10

  อื่น ๆ              5                 3                 2
  ----------------- ----------------- ----------------- -----------------

(ข) ภาวะอุตสาหกรรมและการแข่งขัน

ตลาดหลักของกุ้งแช่แข็งของไทยคือ ญี่ปุ่น สหรัฐอเมริกา และยุโรป
ซึ่งมีมูลค่าการนำเข้ากุ้งแช่แข็งจากไทยกว่าร้อยละ 85 ของมูลค่าการส่งออกทั้งสิ้น ส่วนตลาดอื่น ๆ
ซึ่งมีการนำเข้าในปริมาณน้อยคือ สิงค์โปร์ ออสเตรเลีย แคนาดา ไต้หวัน และมาเลเซีย เป็นต้น

F 4

ขนาดของตลาดกุ้งแช่แข็งได้เติบโตอย่างรวดเร็วในช่วงสิบกว่าปีที่ผ่านมา
ทั้งนี้เนื่องจากเศรษฐกิจโลกที่เติบโตอย่างมีเสถียรภาพและต่อเนื่อง
ทำให้อาหารทะเลซึ่งเคยเป็นอาหารประเภท Luxury
กลายเป็นอาหารระดับกลางที่คนทั่วไปมีกำลังหาซื้อมาบริโภคได้
และตลาดสำหรับอาหารทะเลจะยังคงเติบโตต่อไปตราบเท่าที่เศรษฐกิจโลกยังเติบโตอยู่อย่างต่อเนื่อง
โดยเฉพาะอย่างยิ่งอาหารทะเลประเภทกุ้งแช่แข็ง ทั้งนี้เนื่องจากกุ้งสามารถเลี้ยงในฟาร์มได้
ส่งผลให้อุตสาหกรรมกุ้งแช่แข็งสามารถเพิ่มปริมาณผลิตผลเพื่อสนองความต้องการได้

ในปี 2544 ประเทศไทยส่งออกกุ้งแช่แข็งในปริมาณที่เพิ่มขึ้นประมาณ 5%
แต่มูลค่าการส่งออกกลับลดลง เนื่องจากราคากุ้งที่ลดลง การส่งออกกุ้งแช่แข็งของไทยในปี 2544
มีมูลค่า 2,250 ล้านดอลลาร์สหรัฐ ลดลงจากปี 2543 ซึ่งเป็นมูลค่าส่งออก 2,513
ล้านดอลลาร์สหรัฐ ในอัตราประมาณร้อยละ 10

การแข่งขันของบริษัท สามารถแบ่งออกเป็นทั้งในและต่างประเทศ คู่แข่งที่สำคัญในต่างประเทศคือ
อินโดนีเซีย จีน อินเดีย และเอควาดอร์ แต่ในช่วงหลายปีที่ผ่านมา
จีนและเอควาดอร์มีปัญหาเรื่องโรคระบาด ทำให้ปริมาณการส่งออกของ 2
ประเทศดังกล่าวลดลงอย่างมาก ปัญหาดังกล่าวได้เริ่มคลี่คลายในปี 2544
ทั้งสองประเทศดังกล่าวได้เริ่มส่งออกกุ้งในปริมาณที่สูง การแข่งขันในปี 2544
จึงรุนแรงมากทำให้ราคากุ้งแช่แข็งลดลงจากปี 2543 ประมาณ 20% นอกจากประเทศต่าง ๆ
ดังกล่าวข้างต้นแล้ว ประเทศเวียดนาม และฟิลิปปินส์ก็มีศักยภาพในการแข่งขันสูงเช่นกัน

ส่วนการแข่งขันภายในประเทศนั้น ในปัจจุบันมีผู้ผลิตรายใหญ่อยู่ประมาณ 12-15 ราย
และรายย่อยอีกกว่า 100 ราย ผู้ผลิตรายใหญ่เหล่านี้ ก็มีกำลังการผลิต
และยอดจำหน่ายต่างกันพอสมควร กล่าวคือ แต่ละรายจะมีส่วนแบ่งตลาดอยู่ในช่วงตั้งแต่ 5% ถึง 10
% สำหรับ บมจ.ห้องเย็นโชติวัฒน์หาดใหญ่ นั้น มีส่วนแบ่งของตลาดประมาณ 3 %

บริษัทมีความสามารถในการแข่งขันในอุตสาหกรรมอาหารทะเลแช่แข็งได้ดีพอสมควร
ทั้งนี้เนื่องจากมีปัจจัยหลาย ๆ อย่างที่เอื้ออำนวยต่อบริษัท
การที่โรงงานของบริษัทตั้งอยู่ใกล้แหล่งวัตถุดิบเป็นข้อได้เปรียบของบริษัท
ทำให้บริษัทสามารถรับซื้อวัตถุดิบที่สดเพื่อผลิตสินค้าที่มีคุณภาพสูงได้

F 5

ความยากง่ายของคู่แข่งรายใหม่

อุตสาหกรรมอาหารทะเลแช่แข็งเป็นอุตสาหกรรมที่ใช้เทคโนโลยีค่อนข้างพื้นฐาน
และเงินลงทุนก็ไม่สูงมาก การที่รายใหม่จะเข้ามาประกอบธุรกิจในอุตสาหกรรมนี้จึงค่อนข้างง่าย

สินค้าทดแทน

กุ้งแช่แข็งเป็นสินค้าประเภทอาหาร ดังนั้นสินค้าทดแทนจะมีมาก ขึ้นอยู่กับกำลังซื้อของลูกค้าเป็นหลัก
เนื่องจากกุ้งมีราคาค่อนข้างสูง จึงขายได้ดีในภาวะเศรษฐกิจที่ดี เมื่อเศรษฐกิจถดถอย
ผู้บริโภคมักถามหาอาหารที่มีราคาต่ำกว่า

อำนาจต่อรอง

กุ้งแช่แข็งเป็นสินค้าเกษตร (Commodity)
อำนาจต่อรองอาจเป็นของผู้ซื้อหรือผู้ขายก็ได้ขึ้นอยู่กับภาวะตลาด
ถ้าสินค้าล้นตลาดผู้ซื้อจะมีอำนาจต่อรอง แต่หากสินค้าขาดตลาดอำนาจต่อรองจะเป็นของผู้ขาย
ราคามักจะเป็นไปตามกลไกตลาด

(3) การจัดหาผลิตภัณฑ์

 (ก) การผลิต

กำลังการผลิตและปริมาณการผลิตจริง

บริษัทและบริษัทย่อย มีโรงงานผลิตอาหารทะเลแช่แข็งรวมทั้งสิ้น 4 แห่ง แบ่งเป็นของบริษัท 2 แห่ง
และบริษัทย่อยอีก 2 แห่ง ในปี 2544 บริษัทได้เพิ่มกำลังการผลิตอีกประมาณ 40%
เพื่อรองรับสินค้ามูลค่าเพิ่มที่อาจมีขึ้นในอนาคต บริษัทและบริษัทย่อยมีกำลังผลิตรวมทั้งสิ้น 24,812
ตัน มีรายละเอียดดังนี้

+-----------------------------------+------------+---------+---------+
| กำลังการผลิต (ตัน)                   | 2544       | 2543    | 2542    |
+-----------------------------------+------------+---------+---------+
| บมจ.ห้องเย็นโชติวัฒน์หาดใหญ่ (นาหม่อม)   | 19,384     | 13,684  | 13,684  |
+-----------------------------------+------------+---------+---------+
| บจก.ห้องเย็นโชติวัฒน์หาดใหญ่ (ระนอง)    | 1,150      | 1,150   | 1,150   |
+-----------------------------------+------------+---------+---------+
| บจก.เทพพิทักษ์ซีฟูดส์ (ปัตตานี)           | 3,710      | 3,710   | 3,710   |
+-----------------------------------+------------+---------+---------+
| บจก.ทีเอสเอฟซีฟู้ด (ตราด)             | 568        | 568     | 568     |
+-----------------------------------+------------+---------+---------+
| ปริมาณการผลิต (ตัน)                  |            |         | F 6     |
+-----------------------------------+------------+---------+---------+
| บมจ.ห้องเย็นโชติวัฒน์หาดใหญ่ (นาหม่อม)   | 5,309      | 5,862   | 5,866   |
+-----------------------------------+------------+---------+---------+
| บจก.ห้องเย็นโชติวัฒน์หาดใหญ่ (ระนอง)    | 1,692      | 1,336   | 1,842   |
+-----------------------------------+------------+---------+---------+
| บจก.เทพพิทักษ์ซีฟูดส์ (ปัตตานี)           | 4,762      | 4.045   | 3,777   |
+-----------------------------------+------------+---------+---------+
| บจก.ทีเอสเอฟซีฟู้ด (ตราด)             | 308        | 217     | 204     |
+-----------------------------------+------------+---------+---------+
| การใช้กำลังการผลิต (%)               |            |         |         |
+-----------------------------------+------------+---------+---------+
| บมจ.ห้องเย็นโชติวัฒน์หาดใหญ่ (นาหม่อม)   | 27.39      | 42.84   | 42.87   |
+-----------------------------------+------------+---------+---------+
| บจก.ห้องเย็นโชติวัฒน์หาดใหญ่ (ระนอง)    | 147.13     | 116.17  | 160.17  |
+-----------------------------------+------------+---------+---------+
| บจก.เทพพิทักษ์ซีฟูดส์ (ปัตตานี)           | 128.36     | 109.03  | 101.81  |
+-----------------------------------+------------+---------+---------+
| บจก.ทีเอสเอฟซีฟู้ด (ตราด)             | 54.23      | 38.20   | 35.92   |
+-----------------------------------+------------+---------+---------+
| อัตราเพิ่มของปริมาณการผลิต (%)         |            |         |         |
+-----------------------------------+------------+---------+---------+
| บมจ.ห้องเย็นโชติวัฒน์หาดใหญ่ (นาหม่อม)   | (9.43)     | (0.07)  | 1.73    |
+-----------------------------------+------------+---------+---------+
| บจก.ห้องเย็นโชติวัฒน์หาดใหญ่ (ระนอง)    | 26.65      | (27.47) | 7.97    |
+-----------------------------------+------------+---------+---------+
| บจก.เทพพิทักษ์ซีฟูดส์ (ปัตตานี)           | 17.73      | 7.10    | (0.79)  |
+-----------------------------------+------------+---------+---------+
| บจก.ทีเอสเอฟซีฟู้ด (ตราด)             | 41.94      | 6.37    | (40.35) |
+-----------------------------------+------------+---------+---------+

หมายเหตุ : ทำงานวันละ 1 กะ กะละ 8 –10 ชั่วโมง

ที่ตั้งโรงงานนาหม่อม : เลขที่ 4/2 หมู่ที่ 3 ถนนสายเอเซีย 43 ตำบลนาหม่อม

อำเภอนาหม่อม จังหวัดสงขลา 90310

ที่ตั้งโรงงานระนอง : เลขที่ 93/17-18 หมู่ที่ 5 ถนนสะพานปลา ตำบลบางริ้น

อำเภอเมือง จังหวัดระนอง 85000

ที่ตั้งโรงงาน : เลขที่ 96/22 หมู่ที่ 8 ถนนนาเกลือ ตำบลบานา

บริษัท เทพพิทักษ์ซีฟูดส์ จำกัด อำเภอเมือง จังหวัดปัตตานี 94000

ที่ตั้งโรงงาน : เลขที่ 216 หมู่ที่ 7 ถนนสายสนามบิน ตำบลคลองใหญ่

บริษัท ที.เอส.เอฟ. ซีฟู้ด จำกัด อำเภอคลองใหญ่ จังหวัดตราด 23110

F 7

วัตถุดิบ

วัตถุดิบที่ใช้ป้อนโรงงานมาจากจังหวัดชายฝั่งทะเลทั่วประเทศ วัตถุดิบที่บริษัทซื้อมีทั้งซื้อจากคนกลาง
และประมูลวัตถุดิบจากสะพานปลาหรือนากุ้ง สัดส่วนการซื้อจากคนกลางและการซื้อจากการประมูลคือ
60:40 การซื้อวัตถุดิบโดยตรงทำให้บริษัทมีความคล่องตัวมากกว่าในด้านข้อมูลข่าวสาร
จึงทำให้สามารถจัดซื้อวัตถุดิบได้ตรงตามความต้องการของฝ่ายผลิต
แต่บริษัทก็มีความจำเป็นที่จะต้องซื้อผ่านคนกลางด้วย
เพื่อให้ได้ปริมาณมากพอและสามารถครอบคลุมแหล่งวัตถุดิบได้ทั่วประเทศ

ถึงแม้พื้นที่การเลี้ยงกุ้งในประเทศไทยมีการเพิ่มขึ้นต่อเนื่องในระยะเวลาหลายปีที่ผ่านมา
บริษัทก็ยังประสบกับปัญหาในการจัดซื้อวัตถุดิบพอสมควร
เนื่องจากกำลังการผลิตในประเทศมีสูงเกินไป ยังผลให้มีวัตถุดิบไม่มากพอสำหรับป้อนโรงงาน
การแข่งขันในการจัดซื้อวัตถุดิบจึงรุนแรงขึ้นเรื่อย ๆ
ทำให้บริษัทไม่สามารถใช้กำลังการผลิตได้อย่างเต็มที่ และไม่สามารถเพิ่มปริมาณการผลิตได้

ในช่วงระยะเวลาหลายปีที่ผ่านมา ราคากุ้งกุลาดำซึ่งเป็นวัตถุดิบของบริษัทฯ ได้เพิ่มขึ้นเรื่อย ๆ
และเริ่มเพิ่มขึ้นอย่างก้าวกระโดดตั้งแต่ช่วงครึ่งหลังของปี 2540
อันเป็นผลของการอ่อนตัวของค่าเงินบาท แต่ในปี 2544 ราคากุ้งกุลาดำโดยเฉลี่ยได้ลดลงจากปี
2543 พอสมควร เนื่องจากราคากุ้งในตลาดโลกได้ลดลงประมาณ 15-20%

ราคาเฉลี่ยของวัตถุดิบ

  ----------- ----------- ----------- ----------- ----------- -----------
  ปี           2540        2541        2542        2543        2544

  ราคา (บาท)  205.48      252.88      241.04      284.81      249.53
  ----------- ----------- ----------- ----------- ----------- -----------

 มูลค่าการจัดซื้อวัตถุดิบ (กุ้ง) ของบริษัท

  -------------------- ---------------- ---------------- ----------------
  ปี                    2542             2543             2544

  มูลค่า (ล้านบาท)        2,829            3,104            2,664
  -------------------- ---------------- ---------------- ----------------

F 8

ขั้นตอนการผลิตและเทคโนโลยีการผลิต

หลังจากที่นำวัตถุดิบที่โรงงานรับซื้อจากสะพานปลา หรือนากุ้งมาทำความสะอาดขั้นแรกแล้ว
ฝ่ายผลิตก็จะตรวจดูสภาพวัตถุดิบ
เพื่อตัดสินใจว่าวัตถุดิบดังกล่าวเหมาะสมที่จะนำไปแปรรูปเป็นผลิตภัณฑ์ชนิดใด
หลังจากนั้นวัตถุดิบก็จะผ่านกระบวนการหักหัว, ปอกเปลือก, ต้ม หรือผ่า แล้วแต่ชนิดของผลิตภัณฑ์
ก่อนที่จะนำมาทำความสะอาดอีกครั้ง
เมื่อวัตถุดิบผ่านกระบวนการแปรรูปขั้นแรกแล้วก็จะนำไปคัดขนาด, แบ่งเกรด และชั่งน้ำหนัก
เพื่อเตรียมบรรจุลงในถาดและนำไปแช่แข็งที่ความเย็น -40 องศาเซลเซียส
(ขั้นตอนการผลิตได้แสดงไว้ในแผนภูมิที่ 1)

ระบบแช่เยือกแข็งที่บริษัทใช้ในปัจจุบันมีอยู่ 4 ระบบ คือ

1.  ระบบ Air Blast Freezer เป็นระบบแช่เยือกแข็ง โดยใช้อุณหภูมิประมาณ -40
    องศาเซลเซียส เป็นเวลา 7-10 ชั่วโมง

2.  ระบบ Contact Plate Freezer เป็นการแช่เยือกแข็ง
    โดยผ่านระบบสัมผัสแผ่นโลหะนำความเย็น แต่ใช้เวลาสั้นกว่าระบบ Air Blast
    โดยใช้เวลาประมาณ 2 ชั่วโมงในอุณหภูมิประมาณ -40 องศาเซลเซียส

3.  ระบบ Individual Quick Frozen (IQF)
    เป็นการแช่เยือกแข็งอาหารทะเลสดและกึ่งสำเร็จรูปแบบเป็นชิ้น ๆ โดยใช้เวลาประมาณ
    15-30 นาที ในอุณหภูมิประมาณ -40 องศาเซลเซียส

4.  ระบบ Individual Quick Frozen (IQF) โดยใช้ Liquid Carbon Dioxide
    เพื่อทำให้อาหารทะเลสดและกึ่งสำเร็จรูปเยือกแข็งทันที

เมื่อสินค้าอยู่ในภาวะเยือกแข็งแล้ว จึงนำออกไปบรรจุถุงพลาสติก และใส่กล่องกระดาษแข็ง
แล้วเก็บเข้าห้องเก็บแช่แข็ง (Cold Storage Room) ในอุณหภูมิ -18 องศาเซลเซียส
เพื่อรอการจำหน่ายต่อไป โดยทั่วไปสินค้าที่ทำการแช่แข็งจะสามารถเก็บรักษาไว้ได้นาน 6-24
เดือน

การแช่แข็งของกุ้ง ปลา หรือปลาหมึกสด นั้น อาจถูกแช่แข็งด้วยเครื่อง IQF
ซึ่งทำให้ผลิตภัณฑ์เยือกแข็งในทันทีหรือเป็นเวลา 15-30 นาที หรือเครื่อง Blast Freezer
เป็นเวลา 7-10 ชั่วโมง หรือ Contact Freezer ซึ่งจะใช้เวลาประมาณ 2 ชั่วโมง
ขึ้นอยู่กับชนิดของผลิตภัณฑ์

อุตสาหกรรมอาหารทะเลแช่แข็งเป็นอุตสาหกรรมที่ใช้แรงงานสูง (Labor intensive)
และใช้เทคโนโลยีน้อยมาก
เครื่องจักรที่ใช้ในการผลิตอาหารทะเลแช่แข็งใช้เทคโนโลยีขั้นพื้นฐานเท่านั้น และมีวง

F 9

จรชีวิตการใช้งานที่ยาวมาก
โอกาศที่เทคโนโลยีในการผลิตที่ใช้อยู่ในปัจจุบันจะถูกทดแทนด้วยเทคโนโลยีใหม่มีน้อยมาก

บริษัทฯ มีเครื่องจักรและบุคลากรเพียงพอสำหรับการดำเนินธุรกิจ
โดยเฉพาะอย่างยิ่งกำลังการผลิตของเครื่องจักร ปัจจุบันปริมาณการผลิตของบริษัทฯ
ใช้กำลังการผลิตประมาณ 25-30 % เท่านั้น ดังนั้นบริษัทฯ
ยังสามารถเพิ่มปริมาณการผลิตโดยไม่ต้องเพิ่มเครื่องจักร

(ข) ผลกระทบต่อสิ่งแวดล้อม

ในกระบวนการผลิตอาหารทะเลแช่แข็ง จะมีน้ำที่ใช้ทำความสะอาดกุ้งและปลา
ซึ่งหากทิ้งไปโดยมิได้รับการบำบัดที่ถูกต้อง ก็จะก่อให้เกิดปัญหาต่อสิ่งแวดล้อม
การควบคุมผลกระทบต่อสิ่งแวดล้อมอยู่ภายใต้ความรับผิดชอบของสำนักเทคโนโลยีสิ่งแวดล้อมโรงงาน
กรมโรงงาน กระทรวงอุตสาหกรรม ทางกระทรวงได้ออกประกาศกระทรวงอุตสาหกรรม ฉบับที่
2/2539 กำหนดมาตรฐานน้ำทิ้งที่เกี่ยวเนื่องกับอุตสาหกรรมอาหารทะเลดังนี้

BOD₅ ไม่เกิน 20 มิลลิกรัมต่อลิตร

SS ไม่เกิน 50 มิลลิกรัมต่อลิตร

และบริษัทสามารถรักษาระดับคุณภาพน้ำทิ้งได้ดีกว่าที่ทางราชการกำหนด คือ
โดยเฉลี่ยน้ำทิ้งของบริษัทจะมี BOD₅ และ SS ดังนี้

BOD₅ ประมาณ 5-10 มิลลิกรัมต่อลิตร

SS ประมาณ 10-30 มิลลิกรัมต่อลิตร

F 10

แผนภูมิที่ 1 ขั้นตอนการผลิต

F 11

(4) งานที่ยังไม่ได้ส่งมอบ

บริษัทไม่ได้ประกอบธุรกิจที่มีลักษณะโครงการระยะยาว จึงไม่มีงานที่ยังไม่ส่งมอบ